নিজস্ব প্রতিবেদন: ফলভোগী বাদুড় থেকেই ছড়ায় নিপা ভাইরাস। বাদুড় নিয়ে আতঙ্ক ছড়িয়েছে আলিপুর চিড়িয়াখানাতেও। ঢুকলেই চোখে পড়বে বাদুড়ে খাওয়া ফল। মরা বাদুড়। সতর্কতা হিসাবে বিজ্ঞপ্তি জারি করেছে চিড়িয়াখানা কর্তৃপক্ষ। ফলভোজী বাদুর থেকেই ছড়ায় নিপা ভাইরাস। এ নিয়ে রাজ্যকে সতর্ক করেছে নাইসেড। বাদুরের ওপর নজরদারির প্রয়োজন। জানিয়েছে নাইসেড। অথচ কলকাতা শহরে বাদুরের বাস সব চেয়ে বেশি যেখানে, সেই আলিপুর চিড়িয়াখানায় সতর্কতার ছবিটা ধরা পড়ল না। এখানে যত্রতত্র ছড়িয়ে বাদুরের আধ খাওয়া ফল। এখানেই শেষ নয়, পড়ে রয়েছে মৃত বাদুরের দেহও। এমনকি চিড়িয়াখানর পশুদের খাঁচার ভিতরেও পড়ে রয়েছে মৃত বাদুর। আর এসব দেখে আতঙ্ক ছড়িয়েছে পর্যটকদের মধ্যে। সতর্কতা হিসাবে চিড়িয়াখানা কর্তৃপক্ষের তরফে জারি করা হয়েছে বিজ্ঞপ্তি। আরও পড়ুন- কলকাতাতেও 'মারণ' নিপা ভাইরাস?